Ivelin Popov
Ivelin Ivanov Popov (bulgaaria keeles Ивелин Иванов Попов; sündinud 26. oktoobril 1987 Sofias) on Bulgaaria jalgpallur, kes mängib Bulgaaria kõrgliigaklubis Plovdivi Botev ründaja või parema äärepoolkaitsjana. Hooajal 2016–2017 tuli ta Moskva Spartakiga Venemaa meistriks. Bulgaaria jalgpallikoondises mängis ta aastatel 2007–2019. Aastatel 2015, 2016 ja 2017 on ta valitud Bulgaaria aasta jalgpalluriks.